El Cor de la Generalitat oferix un concert gratuït en homenatge a Matilde Salvador
11 de setembre 2018

![Imagen 1](/media/eaknhhhp/88corgeneralitat_cuerpo.jpg)![Imagen 2](/media/ovnimpjc/88matilde-salvador_cuerpo.jpg)

La delegació de Cultura de l'Ajuntament de Sagunt ha programat, dins de l'agenda cultural de tardor, el concert del Cor de la Generalitat Valenciana. Divendres que ve 14 de setembre, a les 20.00 hores, tindrà lloc el concert en el Centre Cultural Mario Monreal.

El Cor de la Generalitat Valenciana oferix durant la primera quinzena de setembre tres concerts excepcionals amb un programa en homenatge al centenari del naixement de la compositora castellonenca Matilde Salvador. Un del tres concerts excepcionals serà en Sagunt com Capital Cultural Valenciana per l’acord entre l'Ajuntament de Sagunt i l'Institut Valencià de Cultura.

El Cor de la Generalitat va ser creat en 1987 amb el nom de Cor de València i és el cor titular del Palau de les Arts, al mateix temps que desenvolupa una constant activitat en els auditoris principals de la Comunitat Valenciana. Al llarg de la seua trajectòria ha interpretat les grans obres del repertori simfònic coral i els principals títols del gènere líric i, a més, freqüenta el repertori a capela, amb una especial atenció als compositors valencians. Des del 1988, el director titular del Cor de la Generalitat és Francesc Perales, músic xativí amb una carrera musical molt extensa i, des del 2017, és també acadèmic de nombre de la Real Acadèmia de Belles Arts de Sant Carles de València.

El programa d'este concert és el següent:

I PART

Compositors del Cançoner de Gandia (s.XVI)

Juan Ginés Pérez de la Parra (1548-1600)

                   Ave Maris stella

 Laudate, salmo 116 de 7º tono

Noel Valdovin (Bauldeweyn) (1480- after1513)

                  Sancta Maria

Bartolomé Cárceres (1550- ??)

Falalalán, falalalera

Elegit sibi Dominus

Judici signum (Al jorn del judici)

Alonso ¿de Ávila?

Judici signum (Al jorn del judici)

Super flumina Babylonis

II PART

Commemoració del centenari de Matilde Salvador

Matilde Salvador (1918 - 2007)

Els dotze estels (sobre poemes de Miquel Peris)

Gènesi

Invocacions

Crist de la terra

Albada

Endreça

Do de l´amor

Galania

Cançoneta de la lluna

Gota de rosada

 Verge aimia

Salve

Precs

*   [](http://www.facebook.com/sharer.php?u=https://aytosagunto.es/va/actualitat/el-cor-de-la-generalitat-oferix-un-concert-gratuit-en-homenatge-a-matilde-salvador/ "Facebook")
*   [](http://twitter.com/share?url=https://aytosagunto.es/va/actualitat/el-cor-de-la-generalitat-oferix-un-concert-gratuit-en-homenatge-a-matilde-salvador/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/el-cor-de-la-generalitat-oferix-un-concert-gratuit-en-homenatge-a-matilde-salvador/ "Linked In")
*   [](mailto:?body=https://aytosagunto.es/va/actualitat/el-cor-de-la-generalitat-oferix-un-concert-gratuit-en-homenatge-a-matilde-salvador/)